Lav et referat af nedenstående tekst:

Tekst:
Politienheden Særlig Efterforskning Vest udførte torsdag en større koordineret politiaktion. Fem personer er blevet anholdt i aktionen, hvor betjentene slog til mod seks forskellige adresser i Nordjylland, Midt- og Vestjylland og Østjylland. Aktionen var en narkoaktion, hvor de fem anholdte sigtes for at have været i besiddelse af en større mængde hård narkotika med henblik på videreoverdragelse. Det oplyser Østjyllands Politi i en pressemeddelelse. De anholdte mænd og kvinder er i alderen 24-48 år, og fire af de anholdte bliver fredag fremstillet i grundlovsforhør ved Retten i Aarhus med henblik på varetægtsfængsling. Under ransagningerne beslaglagde politiet en mindre mængde narko, men det er politiets formodning, at de anholdte har været en del af et netværk, som har distribueret en større mængde hård narko i Danmark. I samme sag sidder seks personer i forvejen varetægtsfængslet, og en 35-årig mand har fået en dom på fire et halvt års fængsel.

Referat:
Fem personer blev torsdag anholdt i en større koordineret aktion, hvor betjente slog til mod seks forskellige adresser herunder også i Nordjylland.